**Төсөл**

**МОНГОЛ УЛСЫН ХУУЛЬ**

**2019 оны...дугаар Улаанбаатар**

**сарын....-ны өдөр хот**

**ШИНЖЛЭХ УХААН, ТЕХНОЛОГИЙН ТУХАЙ**

**ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл**. Шинжлэх ухаан, технологийн тухай хуульд дор дурдсан агуулгатай хэсэг, заалт нэмсүгэй:

**1/3 дугаар зүйлийн 3.1.21 , 3.1.22 , 3.1.9, 3.1.10 дахь заалт**

 “3.1.21 .”судалгаа хөгжүүлэлтийн ажил” гэж шинэ болон нэмэлт мэдлэг, шинэ арга бий болгох, хэрэглэхэд чиглэгдсэн үйл ажиллагааг;”

 3.1.22.”шинжлэх ухаан, технологийн үйлчилгээ” гэж судалгаа хөгжүүлэлтийн ажил гүйцэтгэхтэй холбоотойгоор зайлшгүй хийгдэж, гарах үр дүнд нь бодитойгоор нөлөөлдөг олон талт үйл ажиллагааг;

3.1.10.”Итгэмжлэн хадгалагч” гэж судалгаа хөгжүүлэлтийн ажлын тайланг архивлан хадгалах, түүний мэдээллийн нууцыг хамгаалах, төслийн үр дүн, шинэ мэдлэгийг түгээн дэлгэрүүлэх үүрэг бүхий байгууллагыг;

 3.1.11. “судалгааны үндсэн чиглэл” гэж эрдэм шинжилгээний байгууллагаар гүйцэтгүүлэхээр шинжлэх ухаан, технологийн асуудал эрхэлсэн төрийн захиргааны төв байгууллагаас баталсан судалгаа хөгжүүлэлтийн ажлын үндсэн судлагдахууныг.”

**2/5 дугаар зүйлийн 5.1.6 дахь заалт**

**“5.1.6. яамдын Шинжлэх ухаан, технологийн зөвлөл.”**

**3/5 дугаар зүйлийн 5.3 дахь хэсэг**

**“5.3.аймаг, нийслэл нь шинжлэх ухаан, технологийн орон тооны бус зөвлөлтэй байна. Зөвлөлийн бүрэлдэхүүн, дүрмийг аймаг, нийслэлийн Засаг дарга батална.”**

**4/6 дугаар зүйлийн 6.1.71 дахь заалт**

**“6.1.71.Шинжлэх ухаан, технологийн сангийн дүрмийг батлах”**

**5/8 дугаар зүйлийн 8.1.16-8.1.24 дэх заалт**

“8.1.16.эрдэм шинжилгээний байгууллагын удирдлага, бүтэц, зохион байгуулалтыг боловсронгуй болгох санал боловсруулах, Засгийн газраар батлуулах, хэрэгжилтийг зохион байгуулах;

 8.1.17.салбар дундын ашиглалттай нээлттэй лабораторийн үйл ажиллагааны үлгэрчилсэн дүрмийг батлах;

 8.1.18.төсвийн санхүүжилтээр гүйцэтгэсэн судалгаа, хөгжүүлэлтийн ажлын үр дүнд бий болсон оюуны өмчийг ашигласан иргэн, аж ахуйн нэгжээс роялти авах журмыг батлах;

 8.1.19.шинжлэх ухаан, технологийн салбарын мэдээллийн нэгдсэн сан ажиллуулах журмыг батлах;

 8.1.20.шинжлэх ухаан, технологийн төслийн өртөг, зардлыг тодорхойлох, түүний зарцуулалтад санхүүгийн хяналт тавих журмыг батлах;

 8.1.21.шинжлэх ухаан, технологийн төсөлд шинжээчийг сонгон ажиллуулах, үнэлгээ өгөх журмыг батлах;

 8.1.22.залуу судлаач, эрдэмтдэд грант олгох журмыг батлах;

 8.1.23.төрөөс үзүүлэх шинжлэх ухаан, технологийн үйлчилгээг удирдлага, зохион байгуулалтаар хангах;

 8.1.24.шинжлэх ухааны үр дүнг түгээн дэлгэрүүлэх, сурталчлах, шинжлэх ухааны боловсрол олгох, соён гэгээрүүлэх ажлыг зохион байгуулах.”

 **6/9 дүгээр зүйлийн 9.1.41 , 9.1.42 , 9.1.43****дэх заалт**

 “9.1.41.шинжлэх ухаан, технологийн төслөөр шийдвэрлүүлэх асуудлыг тодорхойлон шинжлэх ухаан, технологийн асуудал эрхэлсэн төрийн захиргааны төв байгууллагад тухай бүр хүргүүлэх;

 9.1.42.салбарын судалгаа, хөгжлийн ажилд грант олгох журмыг батлах, хэрэгжилтийг хангах;

 9.1.43.гадаад улс, олон улсын байгууллагын хөрөнгөөр санхүүжих хөтөлбөр, төслийг шинжлэх ухаан, технологийн асуудал эрхэлсэн төрийн захиргааны төв байгууллагад бүртгүүлэх;”

 **7/13 дугаар зүйлийн 13.1.10дахь заалт**

 “13.1.10.шинжлэх ухаан, технологийн тусгай мэдлэг шаардлагатай эрүү, иргэн, захиргааны хэрэг хянан шийдвэрлэх ажиллагаанд эрх бүхий байгууллагын шийдвэрээр шинжээчээр ажиллах.”

 **8/16 дугаар зүйлийн 16.7, 16.8 дахь хэсэг**

 “16.7.Шинжлэх ухаан, технологийн асуудал эрхэлсэн төрийн захиргааны төв байгууллага тухайн эрдэм шинжилгээний байгууллагын судалгааны үндсэн чиглэлийг тэдгээрийн шууд харьяалах дээд байгууллагатай нь хамтран тогтоож, энэ хуулийн 16.1.1-д заасан санхүүжилтийг олгоно.

 16.8.Энэ хуулийн 16.1.1-д заасан санхүүжилтыг олгох болон 16.1.2-т заасан төслийг хянан магадлагаа хийж шалгаруулах, хэрэгжүүлэх журмыг Засгийн газар тус тус батална.”

**9/17 дугаар зүйлийн 17.1.41, 17.1.61 дахь заалт**

 “17.1.41.дууссан төслийн үр дүнд үнэлэлт, дүгнэлт өгч, үр дүнг хүлээж авах, эсэх асуудлыг яамны Шинжлэх ухаан, технологийн зөвлөлөөр хэлэлцүүлэн шийдвэрлэх;”

 17.1.61.захиалсан төслийнхөө шалгаруулалтад санал өгөх эрхтэйгээр оролцох;”

 **10/19 дүгээр зүйлийн 19.5 дахь хэсэг**

 “19.5.Хүндэтгэн үзэх шалтгаанаар аттестатчилалд хугацаандаа хамрагдаагүй эрдэм шинжилгээний ажилтныг аттестатчилалд нөхөн хамруулна.”

**2 дугаар зүйл**.Шинжлэх ухаан, технологийн тухай хуулийн 8.1.7 дахь заалтын “...семинар” гэсний дараа “үзэсгэлэн” гэж, 8.1.14 дэх заалтын урамшуулах” гэсний дараа “журмыг батлах” гэж, 9.2 дахь заалтын “сайд” гэсний дараа “эсхүл түүний томилсон албан тушаалтан”, 17.1.2 дахь заалтын “хөрөнгийг” гэсний дараа “оюуны бүтээлийг” гэж тус тус нэмсүгэй.

**3 дугаар зүйл**.Шинжлэх ухаан, технологийн тухай хуулийн дараах хэсэг, заалтыг дор дурдсанаар өөрчлөн найруулсугай:

**1/3 дугаар зүйлийн 3.1.2 дахь заалт**

 “3.1.2.”Шинжлэх ухаан, технологийн үйл ажиллагаа” гэж эдийн засаг, нийгмийн болон бусад асуудлыг шийдвэрлэх цогцолбор арга хэмжээг хэрэгжүүлэх зорилгоор судалгаа хөгжүүлэлтийн ажил гүйцэтгэх, шинжлэх ухаан, техникийн боловсрол олгох болон шинжлэх ухаан, технологийн үйлчилгээ үзүүлэх цогц үйл ажиллагааг;”

 **2/8 дугаар зүйлийн 8.1.3 дахь заалт**

 “8.1.3.Засгийн газрын захиалгаар хэрэгжүүлэх судалгаа хөгжүүлэлтийн ажилд зарцуулах санхүүжилтийг хуваарилах, шинжлэх ухаан, технологийн төслийг сонгон шалгаруулах, хэрэгжилтийг зохион байгуулах;”

 **3/9 дүгээр зүйлийн 9.1.8 дахь заалт**

“9.1.8.салбарын эрдэм шинжилгээний байгууллагын удирдлага, бүтэц, зохион байгуулалтыг боловсронгуй болгох талаар санал боловсруулж, шинжлэх ухаан, технологийн асуудал эрхэлсэн төрийн захиргааны төв байгууллагад уламжлах;”

**4/13 дугаар зүйлийн 13.1.1, 13.2.4 дэх заалт**

“13.1.1.шинжлэх ухаан, технологийн төслийн шалгаруулалтад оролцох, өөрийн үйл ажиллагааны үндсэн чиглэлээр аж ахуйн гэрээт ажил гүйцэтгэх болон зөвлөх үйлчилгээ үзүүлэх;

13.2.4.улсын захиалгат төслийн тайланг 60 хоногт, гадаадын зээл, тусламж, төрийн өмчит аж ахуйн нэгжийн хөрөнгөөр гүйцэтгэсэн судалгаа хөгжүүлэлтийн ажлын тайланг захиалагчтай байгуулсан гэрээнд заасан хугацаанд багтаан холбогдох байгууллагад тус тус хүргүүлж хадгалуулах;”

**5/15 дугаар зүйлийн 15.2 дахь хэсэг**

“15.2.Энэ хуулийн 15.1.1-д заасны дагуу санхүүжилт хийхдээ шинжлэх ухаан, технологийн тэргүүлэх чиглэл болон үндэсний аюулгүй байдал, батлан хамгаалах эрх ашигт хамаарах судалгаа хөгжүүлэлтийн ажлыг тэргүүн ээлжинд санхүүжүүлнэ.”

 **6/16 дугаар зүйлийн 16.1, 16.2 дахь хэсэг**

 “16.1.Судалгаа хөгжүүлэлтийн ажлыг дор дурдсан хэлбэрээр санхүүжүүлнэ:

 16.1.1. Эрдэм шинжилгээний байгууллагад судалгааны үндсэн чиглэлээ хэрэгжүүлэхэд нь улсын төсвөөс санхүүжилт олгох;

 16.1.2.Энэ хуулийн 14.1.1, 14.1.2-т заасан эх үүсвэрээр хэрэгжүүлэх шинжлэх ухаан, технологийн төслийг сонгон шалгаруулж санхүүжүүлэх.”

 “16.2.Энэ хуулийн 16.1-д заасны дагуу олгох санхүүжилтийн хэмжээг шинжлэх ухаан, технологийн асуудал эрхэлсэн Засгийн газрын гишүүн тогтооно.”

 **7/21 дүгээр зүйлийн 21.1.3 дахь заалт**

 “21.1.3.шинжлэх ухаан, технологийн салбарт 20 ба түүнээс дээш жил ажилласан, шинжлэх ухааны салбарын төрийн үйлчилгээний албан тушаалын ангилал, зэрэглэлд хамаарах албан хаагч өндөр насны тэтгэвэр тогтоолгох бол ажиллаж байгаа байгууллагаас нь Төрийн албаны тухай хуулийн 60.1-д заасан нэг удаагийн буцалтгүй мөнгөн тэтгэмжийг олгох;”

 **8/22 дугаар зүйлийн 22.1.1 дэх заалт**

“22.1.1.судалгаа хөгжүүлэлтийн ажил эрхэлж байгаль, нийгмийн шинэ үзэгдэл, зүй тогтол, хуулийг тодорхойлж, шилдэг бүтээл туурвисан иргэн, судлаачдын хамтлагт “байгаль, нийгмийн ухааны шагнал”;”

1. **дүгээр зүйл**.Шинжлэх ухаан, технологийн тухай хуулийн 3.1.4 дэх заалтын “хавсарга” гэснийг “хэрэглээний” гэж, 3.1.5 дахь заалтын “эрдэм шинжилгээний ажлын үр дүн” гэснийг “судалгаа хөгжүүлэлтийн ажлын үр дүн” гэж, “шинжлэх ухааны” гэснийг “шинжлэх ухаан, технологийн” гэж, 3.1.6 дахь заалтын “судалгаа, шинжилгээний” гэснийг “судалгаа хөгжүүлэлтийн” гэж, **5.2 дахь заалтын “...зөвлөлтэй байж болно.” гэснийг “...зөвлөлтэй байна.” гэж,** 6.1.1 дэх заалтын “боловсруулж батлуулах” гэснийг “батлах” гэж, 7.2.2 дахь заалтын “төслүүдийн санал” гэснийг “төслөөр шийдвэрлүүлэх асуудал” гэж, 8.1.16 дахь заалтын дугаарыг “8.1.25” гэж, 8.1.9 дэх заалтын “боловсон хүчнийг” гэснийг “хүний нөөцийг” гэж, 13.2.8 дахь заалтын “эрдэм шинжилгээнийх нь” гэснийг “судалгаа хөгжүүлэлтийн” гэж, 17.1.2 дахь заалтын “хөрөнгийг” гэснийг “хөрөнгө” гэж,“16 дугаар зүйл.Шинжлэх ухаан, технологийн үйл ажиллагаанд санхүүжилт олгох журам” гэснийг “Судалгаа хөгжүүлэлтийн ажлыг санхүүжүүлэх журам” гэж, 19.1 дэх хэсгийн “шинжлэх ухаан, технологийн төсөл, суурь болон хавсарга судалгааны сэдэвт ажил” гэснийг “судалгаа хөгжүүлэлтийн ажил” гэж, 19.4 дэх хэсгийн “ахиулах” гэснийг “тогтоох” гэж, 3.1.7, 3.1.8, 4.1.1, 4.1.2, 4.1.3, 8.1.6, 8.1.8, 9.1.5, 9.1.7, 11.1, 11.3, 13.1.8, 13.2.6, 15.1.1, 15.1.2, 15.1.3, 15.3, 16.5, 17.1, 17.1.6, 17.2, 17.2.1, 17.5, 18.1, 18.1.1, 18.1.2, 18.1.6, 18.1.8, 21.1.4 дэх заалтын “эрдэм шинжилгээ, туршилт, зохион бүтээх” гэснийг “судалгаа хөгжүүлэлтийн” гэж тус тус өөрчилсүгэй.
2. **дугаар зүйл.**Шинжлэх ухаан, технологийн тухай хуулийн 6.1.2 дахь заалтаас “тодорхойлон” гэснийг, 19.2.1, 19.2.2, 19.2.3, 19.2.4 дэх заалтаас “эрдэм шинжилгээний”, “ажилтан” гэснийг тус тус хассугай.
3. **дугаар зүйл**.Шинжлэх ухаан, технологийн тухай хуулийн 11.8, 11.9, 11.10, 11.11, 16.4 дэх хэсэг, 6.1.4, 7.2.3, 7.2.5, 7.2.6, 7.2.15, 8.1.11, 11.2.3 дахь заалтыг тус тус хүчингүй болсонд тооцсугай.

**7 дугаар зүйл.**Энэ хуулийг 20... оны ... дугаар сарын ...-ны өдрөөс эхлэн дагаж мөрдөнө.

Гарын үсэг

Төсөл

**МОНГОЛ улСЫН ХУУЛЬ**

**2018 оны ....дугаар Улаанбаатар**

 **сарын ... ны өдөр хот**

**СОЁЛЫН ӨВИЙГ ХАМГААЛАХ ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

1 дүгээ зүйл. Соёлын өвийг хамгаалах тухай хуулийн 27 дугаар зүйлийн 3 дахь хэсэгт “соёлын” гэснийг “шинжлэх ухаан, технологийн” гэж өөрчилсүгэй.

2 дугаар зүйл.Энэ хуулийг Шинжлэх ухаан, технологийн тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө**.**

гарын үсэг

Төсөл

**МОНГОЛ улСЫН ХУУЛЬ**

 **2018 оны ....дугаар Улаанбаатар**

 **сарын ... ны өдөр хот**

**ЗАСГИЙН ГАЗРЫН ТУСГАЙ САНГИЙН ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

1 дүгээр зүйл. Засгийн газрын тусгай сангийн тухай хуулийн 20 дугаар зүйлийн 4 дэх хэсэгт дор дурдсан агуулгатай 20.4.5 дахь заалт нэмсүгэй:

 20.4.5. Энэ хуулийн 20.4.1-20.4.2 дахь заалтыг хэрэгжүүлэхтэй холбогдон гарах бусад арга хэмжээг санхүүжүүлэх.

2 дугаар зүйл.Энэ хуулийг Шинжлэх ухаан, технологийн тухай хуулийн нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө**.**

Гарын үсэг

Төсөл

**МОНГОЛ улСЫН ХУУЛЬ**

**2018 оны ....дугаар Улаанбаатар**

 **сарын ... ны өдөр хот**

**ШИНЖЛЭХ УХААНЫ АКАДЕМИЙН ЭРХ ЗҮЙН БАЙДЛЫН**

**ТУХАЙ ХУУЛЬД НЭМЭЛТ ОРУУЛАХ ТУХАЙ**

 1 дүгээ зүйл.Шинжлэх ухааны академийн эрх зүйн байдлын тухай хуулийн 7 дугаар зүйлийн 1 дэх хэсэгт дор дурдсан агуулгатай 8 дахь заалт нэмсүгэй:

 “8/ Шинжлэх ухааны докторын зэрэг олгох журмыг батлах.”

2 дугаар зүйл. Энэ хуулийг Шинжлэх ухаан, технологийн тухай хуулийн нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө**.**

Гарын үсэг